**Sajtóközlemény**

**Dátum:** 2018. január 16.

„Fensterbau Frontale“: Négy vezető téma 1.100 négyzetméteren / „Roto NX“ a modern építészet középpontjában / A középpontban „**Az iparágat újra meghatározó bukó-nyíló vasalatrendszer ablakokhoz és erkélyajtókhoz**“ / „Biztonságos választás“ innovatív program / Gazdaságos, biztonságos, kényelmes és esztétikus / Számos új alkatrész / Smart Home komponensek / Deventer az 1. csarnokban

**Roto piaci premier a „Fensterbau Frontale“ 2018 szakkiállításon**

***Leinfelden-Echterdingen - (rp)*** „Következetes ügyfélorientált magatartásunkat mindenek előtt új zászlóshajónkkal, a Roto NX vasalatrendszerrel szeretnénk kézzel foghatóvá tenni“. Ezzel a konkrét ígérettel érkezik a Roto Dr. Eckhard Keill igazgatótanács elnökének szavai szerint a „Fensterbau Frontale” kiállításra. Az ígéret megvalósulásáról a belföldi és külföldi szakmai látogatók 2018. március 21. és 24. között a nürnbergi kiállítási terület 1. csarnokában győződhetnek meg – közölte a teljes körű ablak- és ajtótechnológiai szolgáltató a legfontosabb iparági fórummal kapcsolatban. Kereken 1.100 négyzetméteren a modern építészet 4 témáját: gazdaságosság, biztonság, kényelem és dizájn területét ölelik fel, és mutatják be a kapcsolódó termékeket. A kiállítási termékek elhelyezését, valamint a vendégek vezetését úgy tervezték, hogy a program mindig az egyes szekciók központi mintaterméknél fejeződjön be.

A kiállítás egyértelmű középpontjában a „Roto NX“ „az iparágat újra meghatározó bukó-nyíló vasalatrendszer ablakokhoz és erkélyajtókhoz“ áll. A 2017 novemberében bemutatott, de 2018 elejétől teljes egészében szállítható portfólió a frank nagyvárosban ünnepli a piaci premierjét. A több éves fejlesztéshez többek között az utolsó két kiállítás során a vevőkkel folytatott intenzív személyes párbeszédek is hozzájárultak. Így tulajdonképpen a 2014. évi és a 2016. évi „Ötletek házában“ történő vélemény- és eszmecserék bátran nevezhetők a vasalat innováció kiindulási pontjainak.

Az átfogó program „biztonságos választás” a nyílászárógyártóknak és a vasalatkereskedőknek egyaránt, de a privát beruházók és az ingatlantulajdonosok számára is. Erről a nagy gazdasági hatékonysága (egyszerű és gyors szerelés, jelentősen lecsökkentett tárolási és logisztikai költség) kiemelkedő biztonsága (megnövelt betörésvédelem, biztos felhasználhatóság, nagy szortiment szélesség és mélység), különleges kényelmi minősége (könnyű kezelés, tartós működés, optimális szellőztetési tulajdonságok, problémamentes integrálhatóság az épületautomatizálásba), valamint a korszerű dizájnja (színes takarók, esztétikus porszórás, rejtett csavarozás stb.) gondoskodik.

Nürnbergben mutatják be a szakmai közönség számára többek között az új „Roto NX“ alkatrészeket is, melyek a következők: P pántoldal műanyag ablakokhoz, T pántoldal fa ablakokhoz 150 kg szárnytömegig, bukó állásban is RC 2 minősítéssel rendelkező „TiltSafe“ vasalatösszeállítás manuális és elektromos működtetéssel, magasabb kilincstávolságú rúdzár, szárnyperemrúdzár Plus, hibásműködtetésgátló és mechanikus erkélyajtócsappantyú. A hazai és nemzetközi látogatók „izgalommal várt visszajelzései” fontos jelzéseket és lendületet adhatnak az „új mérföldkő“ szélesebb körben történő piaci bevezetéséhez.

**Külön és mégis együtt**

A kiállítási stand egy része a jövő orientált Smart Home alkotóelemek gyakorlati bemutatására szolgál. Egy fénybemutató szemlélteti, hogy a távirányító, mint például az okostelefon vagy a tablet, egy központon keresztül hogyan működteti a Roto E-Tec Drive rejtett ablakbuktató hajtóművet. A végeredmény: magától bukó vagy záródó ablak. Ezenkívül egy vezeték nélküli érzékelő formájában egy újabb innováció is bemutatásra kerül.

A Roto területen, de saját standon ismerteti a Deventer az aktuális termék- és rendszermegoldásait. Az ablakokhoz, ajtókhoz, kapukhoz, ajtótokokhoz és üvegezéshez használt, TPE (termoplasztikus elasztomer) anyagból készült tömítőprofilt gyártó cég – mely 2016-tól a vállalatcsoport része – hat kiállítási mintadarabon keresztül mutatja be sokoldalú minőségi termékeit. Ez magában foglalja a tömítés és a vasalat technológiai valamint funkcionális tökéletes kombinációját, amely a partnerekenk nem utolsó sorban egy hatékony biztonsági tényezőt is jelent, ami idő,- és költséghatékony.

**Képaláírások**

A Roto „következetes ügyfélorientált magatartását“ kívánja kézzelfoghatóvá tenni a „Fensterbau Frontale“ kiállítás bel-, és külföldi szakmai látogatói számára. Ehhez összesen 1.100 négyzetméter területű stand áll rendelkezésre a nürnbergi kiállító terület 1. csarnokában. Középpontban és újdonságként a vasalatok specialistája bemutatja a „Roto NX“ vasalatot, az „új bukó-nyíló zászlóshajót“

**Fotó:** Roto **Roto\_FensterbauFrontale2018.jpg**

A Roto NX „az iparágat újra meghatározó bukó-nyíló vasalatrendszer ablakokhoz és erkélyajtókhoz” a „Fensterbau Frontale“ kiállításon ünnepli a piaci bemutatkozását. Az építőipari beszállító az iparág vezető nemzetközi kiállításán mutatja be a szakmai közönségnek az átfogó portfólió minden részletét. Jellemzője a gazdaságosság, kiemelkedő biztonság, nagyobb kényelem és korszerű dizájn.

**Fotó:** Roto **Kampagnenmotiv.jpg**

Szabadon sokszorosítható – Másolat szükséges.

**Kiadó:** Roto Frank AG • Wilhelm-Frank-Platz 1 • 70771 Leinfelden-Echterdingen • Tel. +49 711 7598 0 • Fax +49 711 7598 253 • info@roto-frank.com

**Szerkesztőség:** Linnigpublic Agentur für Öffentlichkeitsarbeit GmbH • Büro Koblenz • Fritz-von-Unruh-Straße 1 • 56077 Koblenz • Tel. +49 261 303839 0 • Fax +49 261 303839 1 • koblenz@linnigpublic.de; Büro Hamburg • Flottbeker Drift 4 • 22607 Hamburg • Tel. +49 40 82278216 • Fax +49 40 82278217 • hamburg@linnigpublic.de